Erick Manana

I Erick Mananahttp://mg.globalvoices.org/2013/12/13/55715/ dia mpitendry gitara akostika, mpihira ary mpamoron-kira avy any Madagasikara, malaza amin’ny fandraisany anjara amin’ny gadona ba-gasy – karazana mozika nentin-drazana avy any amin’ny faritra afovoany eto Madagasikara izay nahazo laza tamin’ny taona 1930. Tamin’ny faha-dimy taonany no nanombohany nianatra mihira sy mitendry gitara amin’ny fomba ba-gasy, nentin’ny raibeny nampianatra azy.

 Fanombohana 
Tamin’ny taona 1979, nifindra monina tany Frantsa izy, ary monina any Bordeaux amin’izao fotoana izao. Nanomboka tamin’ny taona 1982 ny asany ho matihanina tamin’ny mozika, rehefa nanatevin-daharana ny tarika Lolo sy ny Tarinyhttps://africultures.com/groupes/?no=804&utm_source=newsletter&utm_medium=email&utm_campaign=564 izy. Namoaka ny rakikira voalohany amin’ny maha-mpihira tokana azy izy tamin’ny taona 1996https://www.rootsworld.com/africa/manana.shtml.

 Fampiaraham-peo 
Anisan’ny tarika Feo-Gasy koa izy, niaraka tamin’ilay mpitsoka sodina malaza Rakoto Frah. Niara-nanao fitetezam-paritra tany Eoropa ry zareo, nitondra sy nampahafantatra ny mozika nentim-paharazana avy amin’ny faritra afovoan’i Madagasikara. Nandritra ny asany, niara-niasa tamin’ireo mpanakanto maro malaza izy, anisan’izany i Régis Gizavo, Solorazaf, ary koa ireo tanora vao misondrotra toa an’i Aina Quachhttps://moov.mg/actualite/culture/42868-aina-quach-retour-au-devant-de-la-scene-avec-malalako. Vao haingana, niara-nanorina tarika vaovao antsoina hoe Malagasy All Stars i Erick Manana, niaraka tamin’ilay mpitendry valiha fanta-daza Justin Vali sy ireo mpanakanto malagasy hafa malaza. Ny rakikira navoakan’izy ireo dia natao ho toy ny tendron’oliva entina mampiray sy mampifandray ny sokajin’olona sy ny kolontsaina maro samihafa eto Madagasikara, izay indraindray mbola manasaraka fa tokony ho ankalazaina sy itokisana kosa.

 Loka sy fanavahana 

 RFI Discovery Award tamin'ny 1994
 Grand Prix of the Charles-Cros Academy for his album Vakoka in 1997
 Komandy ny kanto tamin'ny 2013

 Loharano 
Sokajy:Teraka tamin'ny taona 1959